पंचायत भवन से कंप्यूटर सेट की हुई चोरी
केंदुआपंचायत के पंचायत भवन से कंप्यूटर सेट की चोरी कर ली गई। इस मामले में पंचायत सचिव लखीराज सरदार ने डुमरिया थाना में शिकायत दर्ज कराई है। हालांकि कम्प्यूटर चोरी का मामला संदिग्ध है। पंचायत भवन का ताला नहीं टूटा है। पंचायत सचिव ने बताया कि भवन में मरम्मत का काम चल रहा था। मरम्मत का कार्य अर्जुन मुर्मू को सौंपा गया था, लेकिन कुछ दिनों के बाद ग्राम प्रधान ने मरम्मत कार्य शिरू मुर्मू को सौंप दिया। पंचायत भवन के ताले की तीन चाभी हैं। पूर्व मुखिया आलादी मुर्मू, शिरू मुर्मू पंचायत सचिव के पास पंचायत भवन के ताले की चाभी रहती है। 22 दिसंबर को बादलगोड़ा के दान्दु मुर्मू ने लखीराज सरदार को कंप्यूटर चोरी होने की सूचना दी। इसके बाद शिकायत दर्ज कराई गई। थाना प्रभारी विक्रांत कुमार ने कहा कि मामला संदिग्ध है। बिना ताला तोड़े कंप्यूटर कैसे गायब हो गया, यह संदेहास्पद है।
hin_Deva hin_Deva